লালা শাহীন পাশা () ছিলেন রুমেলিয়ার প্রথম বেয়লারবে। তিনি ছিলেন সুলতান প্রথম মুরাদের শিক্ষক (লালা)। মুরাদ সিংহাসনের স্থলাভিষিক্ত হওয়ার পরে, তিনি সফলভাবে থ্রেসে উসমানীয় অভিযানের নেতৃত্ব দিয়েছিলেন। ১৩৬০ সালে, তিনি দিদোমোতিচো এবং ১৩৬২ সালে আদ্রিয়ানোপোল দখল করে, যা পরবর্তীকালে এদিরনে নামে উসমানীয় রাজধানী হয়। ১৩৬৪ সালে, তিনি বুরুজ এবং প্লেভদিভ দখল করেন। তিনি মারিৎজার যুদ্ধের অন্যতম সেনাপতি ছিলেন (১৩৭১)। ১৩৮২ সালে তিনি সফিয়া শাসন করেছিলেন। লালা শাহিন সম্ভবত ১৩৮৯ সালে বুলগেরিয়ার কাজানলকে মারা যান, সেখানে এখনও একটি বিখ্যাত সমাধি/পার্ক রয়েছে। পরে লালা শাহিনের দেহাবশেষ কাজানলাক সমাধিসৌধ থেকে তুরস্কের বুরসার নিকটবর্তী তার জন্মভূমিতে নিয়ে আসা হয়।